****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Otec sám Vás miluje . . . (Jn 16, 27)

Pri svätej omši nás kňaz vyzýva pomodliť sa Otče náš slovami: „Na príkaz nášho Spasiteľa a podľa jeho božského učenia *osmeľujeme* sa povedať.“ A je to skutočne dosť smelé obracať sa na Stvoriteľa celého vesmíru takýmto osobným, až priam intímnym oslovením! Ale presne to nám Ježiš povedal: láska Boha k nám je podobná láske otca k svojim deťom. Jeho láska je dokonca ešte väčšia než láska ktorého ktoréhokoľvek pozemského otca k svojim deťom. Napriek tomu, že si sa už modlil Modlitbu Pána veľa krát, polož si jednu otázku: Nezdá sa ti v hĺbke srdca predsa len neuveriteľné, že Boh miluje práve teba ? Zamysli sa aké myšlienky sa ti vkrádajú možno pri tom do srdca: *„Jasné, Boh miluje celé ľudstvo, ale zo mňa musí byť sklamaný. Toľkokrát ma požehnal a ja napriek tomu zlyhávam. Ako by len mohol milovať niekoho ako som ja ?“* Vždy keď máš takéto myšlienky predstav si Ježiša ako ti dôrazne pripomína: OTEC S Á M Ť A MILUJE !!! Samotný Ježiš potvrdil túto lásku svojho Otca len pár hodín po tom, čo povedal tieto slová, keď dobrovoľne išiel za nás na smrť. Svätý Ján bol taký pohnutý týmto skutkom lásky, že o niekoľko desaťročí neskôr si spomenul na Ježišov prísľub, že naša radosť bude úplná, pretože nám umožnil prístup k Bohu ako k svojmu OTCOVI. Ide naozaj o prevratnú skutočnosť, ktorá zmenila dejiny a mení aj náš život! Počas modlitby rozjímaj chvíľu o tomto verši. Čítaj si ho znova a znova alebo si ho nahlas vyslovuj: „Otec sám mňa miluje !“ Pros Ducha Svätého, zvlášť v tomto čase pred Turícami, aby ti túto pravdu pomohol prijať v srdci. Zároveň si predstav Ježiša, ako stojí pri tebe a povzbudzuje ťa ísť rovno za OCKOM. Zriekni sa už konečne a raz navždy utkvelých predstáv krutého, nahnevaného, alebo nemilosrdného Boha. Namiesto toho sa zameraj na Jánovu neochvejnú vieru v túto skutočnosť: „Boh tak miloval svet, že dal svojho jednorodeného Syna.“ *(Jn 3,16)* Boh ťa miluje osobne. Čokoľvek si urobil a ktokoľvek si, On ťa miluje. Predstúp dnes pred neho v modlitbe. Osmeľ sa nazvať ho svojim Otcom – Oteckom. Nebeský Otče, V Ježišovom mene a s pokorou ťa prosím, vypočuj moju modlitbu.“ *podľa SMN, 15.5.2021*

|  |
| --- |
| F A R S K É O Z N A M Y: * Ruženec pre DHZ : Vo filiálnom kostole v Dulovej Vsi dnes o 13.30 hod sa pomodlíme ruženec aj korunku BM za našich dobrovoľných hasičov vo farnosti. Pozývame deti k modlitbe sv. ruženca a májovým pobožnostiam.
* Kántrové DNI: Tento týždeň sú letné kántrové dni streda, piatok a sobota. Ich obsahom je prosba za jednotu kresťanov a duchovné povolania.
* Turíce: Veriaci kresťan , ktorý sa v Deň Turíc zúčastní na verejnom recitovaní, alebo speve hymnu *Veni Creator*, môže za zvyčajných podmienok získať úplné odpustky.
* ZBIERKA na MASMÉDIA: Budúcu nedeľu 23.5. bude zbierka na katolícke masmédiá, ktorá mala byť už dnes. Za omeškanie sa Vám ospravedlňujem....*p. farár*
* Sv. omše: Od pondelok 19.4. sa na sv. omšu treba vopred zapísať v jednotlivých kostoloch. Vo verejnom záujme však pripomínam, aby tí, ktorí to nerobia si sami merali doma teplotu a pri akýchkoľvek príznakoch, možno ani nie coronavírusu, ale aj pri bežnom prechladnutí, kašli, či teplote z iných dôvodov zostali pekne doma. Všeobecný dišpenz *(oslobodenie od povinnosti)* otcov biskupov platí stále od účasti na nedeľnej sv. omši.
* PROSBA: Prosíme Vás, ktorí sa pri jednom „ raze “ zapisujete viac krát na sv. omšu v jednom týždni – tom istom kostole, aby ste skúsili osloviť najprv niekoho vo vašej rodine, či okolí a ponúknuť túto možnosť aj iným. To je zrelé a ohľaduplné kresťanstvo
* Sv. prijímanie pre tých, čo sa „nezmestia“ na sv. omšu budeme dávať 5 min. pred sv. omšou ak bude záujem. Prosíme, aby aspoň jeden *(ak bude viac zo skupiny)* to dal kňazovi dostatočne dopredu vedieť v sakrestii, resp. aj dopredu telefonicky ! Komu tento čas nevyhovuje, nech poprosí o iný. Nepredlžujte si pôst od Ježiša !!!
* Tretiaci: Katechéza *proprijímajúcich* bude aj v sobotu 22. 5. o 10 h v Kokošovciach. Prosíme doneste si so sebou aj perá.
* Prvoprijímajúci: Všetkých tretiakov povzbudzujeme, aby sa nebáli aj samostatne prichádzať na sv. omše aj častejšie. Vzhľadom k svojmu veku sa nezaratúvajú do počtu zapisovaných veriacich v našich kostoloch. *Nenechajte prosím Ježiša čakať.*
* NOVÍ BIRMOVANCI: Prosíme mladých z našej farnosti, ktorí majú seriózny záujem urobiť niečo konkrétne pre svoj rast vo viere a láske k Bohu, aby sa do 23. mája najneskôr prihlásili na adrese: kokosovce@rimkat.sk a potom následne im bude zaslaná elektronická prihláška, ktorú treba pravdivo vypísať, vytlačiť a osobne priniesť. Týka sa tých, ktorí sú teraz v 1.ročníku strednej školy a starších.
* Intencie: Ešte sú voľné intencie predovšetkým na sv. omše za živých na mesiac jún. Pýtajte sa u pána farára, kedykoľvek po sv. omši.
* Adorácia: 1 h pred sv. o. Kokošovce v UTO a v nedeľu popoludní o 14h., Žehňa v STR, Lesíček vo ŠTV., Dulova Ves v PIA.

Pokojný veľkonočný čas Vám prajú a žehnajú Vás +++ *kaplán Štefan a farár Ľubik* |
| BOHOSLUŽBY Farnosti KOKOŠOVCE7. VEĽKONOČNÝ týždeň (17.5.2021 – 23.5.2021)

|  |  |  |  |  |  |
| --- | --- | --- | --- | --- | --- |
| 17.5. | PO | *Pondelok po 7. veľkonočnej nedeli* | KOKOŠOVCE | 7.00 | Za uzdravenie brata Jožka |
| DULOVA VES | 18.00 | Poďakovanie a BP pre Ľubicu s rod. *č.51* |
| 18.5. | UT | *Utorok po 7. veľkonočnej nedeli* | KOKOŠOVCE | 18.00 | + Michal Jurčišin *č.216* |
| 19.5. | ST | *Streda po 7. veľkonočnej nedeli* | ZLATÁ BAŇA | 18.00 | + Jaroslav a ost r. Mattovej *č.103* |
| ŽEHŇA | 18.00 | + Ján a  zosnulí rodičia z oboch rodín *č.54* |
| 20.5. | ŠT | *Štvrtok po 7. veľkonočnej nedeli* | DULOVA VES | 18.00 | + Antónia + Margita + Pavol a ost. r. Sedlákovej a Oravcovej *č.144* |
| KOKOŠOVCE | 18.00 | + Ján *č.133* |
| LESÍČEK | 17.00 | *Sv. omša - Za Boží ľud farnosti* |
| 21.5. | PIA | *Piatok po 7. veľkonočnej nedeli* | DULOVA VES | 18.00 | + Margita + Peter a ost. r. Hlodanovej a Feňovej *č.56* |
| KOKOŠOVCE | 18.00 | + František + Jozef + Jozef+ Helena + Magdaléna *č.69* |
| 22.5. | SO | *S nedeľnou platnosťou* | DULOVA VES | 18.00 | ZBP r. Sokolova a r. Mihalčinova *č.121* |
| KOKOŠOVCE | 18.00 | ZBP Mária a Peter *č.59* |
| 23.5. | NE | *Zoslanie Ducha Svätého* | DULOVA VES | 8.30 | ZBP rod. Leškova, Harčárova a Raticova *č.76* |
| KOKOŠOVCE | 8.00 | Za Boží ľud farnosti |
| 10.30 | Poďakovanie za 60 r. Mária a ZBP celej rodine *č.97*  |
| ZLATÁ BAŇA | 9.15 | ZBP rod. Paulinky a Daniela |
| ŽEHŇA | 10.00 | Poďakovanie za 25 r. manžel. Marek a Beáta *č.118* |
| LESÍČEK | 11.00 | *Sv. omša – úmysel od ľudí* |

Mať rád – znamená v prvom rade M A Ť Č A S ! Pre Boha... aj pre človeka...Zamyslenie: *Slovo medzi nami, 14.máj 2021**„Lós padol na Mateja“ (Sk 1, 26).* Peter bol v ťažkej situácii. Nebolo jasné, kto má byť dvanástym apoštolom namiesto Judáša Iškariotského. Potreboval niekoho, kto bol s Ježišom od začiatku a kto by mohol byť „svedkom jeho zmŕtvychvstania“ (Sk 1, 22).  Takýto opis by sa hodil na mnohých ľudí, vrátane niektorých z tých sedemdesiatich učeníkov, ktorých Ježiš poslal pred sebou v začiatkoch svojho účinkovania (Lk 10, 1). Snažil sa teda skresať zoznam najlepšie, ako vedel, a ostatné nechal na Pána. Nakoniec lós padol na Mateja. Tento príbeh nám ukazuje dve veci.  Po prvé, každý, kto sa stretol s Pánom, má predpoklady stať sa jeho svedkom. Každý učeník na Petrovom zozname mohol rozprávať jedinečný príbeh o Ježišovi. Každý mal svoj príbeh, o ktorý sa mohol podeliť – a pravdepodobne sa oň aj podelil – so svojou rodinou, susedmi a priateľmi.  Po druhé, tento úryvok nás učí, že každý z nás má v Božom kráľovstve svoju úlohu. Iba jeden apoštol mohol byť dvanásty a Boh vybral Mateja. To však neznamenalo, že druhý kandidát Jozef, ktorý sa volal Barsabáš, nemal hodnotu. Iba to znamenalo, že Boh pre neho naplánoval niečo iné. Aj on mohol svedčiť o vzkriesenom Pánovi, ale inak, podľa toho, na čo ho Boh povolal – možno uzdravovaním, modlitbou príhovoru, prorokovaním, kázaním, alebo aj viacerými spôsobmi naraz.  Aj keď ty si možno nevidel Pána tak ako Matej alebo iní, určite si sa s ním osobne stretol – či už pri svätej omši, modlitbe alebo prostredníctvom priateľa. To znamená, že máš svoj vlastný príbeh, o ktorý sa môžeš podeliť. Zároveň to znamená, že máš jedinečnú úlohu v Božom kráľovstve.  Počas nadchádzajúceho víkendu si nájdi čas na premýšľanie o svojom vlastnom príbehu. Poznáš ľudí, ktorí ešte nepočuli o tvojom stretnutí s Kristom? Mohol by ich tvoj príbeh povzbudiť, že aj oni môžu zažiť niečo podobné? Premýšľaj aj o svojej úlohe. Aj ty si učeníkom, povolaným svedčiť o zmŕtvychvstalom Kristovi, a Boh má pre teba úlohu, ktorú nemôže splniť nikto iný.„Pane Ježišu, ukáž mi, ako mám svedčiť o tvojom  zmŕtvychvstaní a o tvojej veľkej láske.“ |